|  |
| --- |
| Kidali enesetapurünnak |
|
| Riik | Mali |
| Koht | Kidal |
|
| Kuupäev | 12. aprill 2013 |
| Kellaaeg | 9.50 (UTC) |
|
| Sihtmärk | Tšaadi sõjaväelased |
| Liik | Enesetapurünnak |
|
|
|
|
|
|
| Relv(ad) | Pommivöö |
|
|
|
|
| Hukkunuid | 4 sõdurit, 2 ründajat |
| Vigastatuid | 3 sõdurit, 5 tsiviilisikut |
|
|
|
| Korraldaja(d) |  MOJWA |
|
|
|
|
|
|
|
|
|
|
|
|
| Mali |

**Kidali enesetapurünnak** leidis aset 12. aprillil 2013 Malis Kidalis. Selles hukkus neli Tšaadi sõdurit, viis tsiviilisikut ning kaks rünnaku läbiviijat.

Taust
-----

2013. aasta veebruari algusest olid Prantsusmaa ja Tšaadi sõjaväed Kidali linna enda võtmebaasina kasutanud, seal majutati sõdureid ning algatati džihadistidest mässuliste vastu rünnakuid. Islamistide põhiline pesitsuspaik, Adrar des Ifoghasi mäestik, asub Kidalist põhjas. Terroristid on sellel põhjusel linna korduvalt rünnanud. Prantsuse sõjaväe juhitud operatsioon Panther oli 5. aprillil lõppenud ning Tšaadi sõjavägi taganes pärast mitu nädalat kestnud lahinguid mägedest tagasi enda põhibaasi Kidali äärelinnas. Kidalis viibis umbes 1800 Tšaadi sõdurit.

Rünnak
------

Reede, 12. aprilli hommikul suundus grupp Tšaadi sõjaväelasi kohalikule turule varusid täiendama. Pealtnägijate sõnul jõudsid sõdurid turule umbes 9.50, sel hetkel õhkis üks ründajatest lähedalasuva turuputka juures enda pommivöö, plahvatuses hukkus kolm ning neli Tšaadi sõdurit sai raskelt vigastada. Plahvatus leidis aset tänaval, kus Tšaadi sõdurit tihti liikusid, turu keskus oli sealt umbes 100 meetri kaugusel. Pealtnägijate sõnul jõudsid sõdurid esimese ründaja enne plahvatust neutraliseerida, kuid teine suutis enda pommivöö õhkida, plahvatuses hävines osa turust ning elu kaotas ka viis tsiviilisikut. Tšaadi sõdurid tegid rahva laialiajamiseks kohe pärast plahvatust õhku automaatrelvadest hoiatuslaske. Kidali abilinnapea Abda Ag Kazina sõnul sai rünnakus neli sõdurit raskelt haavata ning nende ellujäämine polnud kindel. Pärast rünnakut seati Kidali nelja põhimaantee juurde kontrollpunktid, et takistada rohkemate terroristide linna pääsemist. Samal päeval teatas Tšaadi sõjavägi, et rünnaku korraldas Ühtsuse ja Džihaadi Liikumine Lääne-Aafrikas (MOJWA). Linnaelanike sõnul sattusid sõdurid plahvatusest paanikasse ning tulistasid rahvamasside pihta, viis inimest sai viga. Üks neljast raskelt haavata saanud sõdurist suri samal öösel Gao haiglas. Kolm ülejäänud haavatut toimetati Bamako sõjaväehaiglasse ning hiljem teatati, et nende seisund on stabiilne.

Samal päeval arreteerisid Tšaadi väed Sidi Amar Ould Algor, kellel oli Azawadi Rahvuslikus Vabastusliikumises (MNLA) koloneli auaste. Ta tunnistas, et auto, millega terroristid turule liikusid, kuulub talle. Algori vahistamine suurendas pingeid veelgi, MNLA teatas, et pole Tšaadile enda võitleja kinni pidamiseks luba andnud.

Järelmõju
---------

Varem samal päeval oli Sévarést 50 kilomeetrit kirdes alla kukkunud Tšaadi õhuväe kopter (tõenäoliselt Mil Mi-17), kõik viis pardalolnud hukkusid, nende seas ka üks vanemohvitser.

Kaks päeva pärast rünnakut teatas Tšaadi president Idriss Déby, et viib väed Malist välja. Põhjuseks tõi ta mässuliste partisanitaktikale.

Viited
------

1. ↑
2. ↑  "BBC News - Mali conflict: Chadians killed in Kidal suicide attack". Bbc.co.uk. 12. aprill 2013. Vaadatud 19. aprill 2013.
3. ↑  "Two Chad soldiers die in Mali suicide bomb: sources". ModernGhana.com. 12. aprill 2013. Vaadatud 19. aprill 2013.
4. ↑  "Toute l'actualité du Nord-Mali". Originaali arhiivikoopia seisuga 12. veebruar 2014. Vaadatud 28. juuli 2020.
5. ↑  Ahmed, Baba (12. aprill 2013). "Official: Suicide bombing at market in north Mali kills 3 Chad soldiers, injures civilians". Montrealgazette.com. Originaali arhiivikoopia seisuga 10. juuni 2013. Vaadatud 19. aprill 2013.
6. ↑
7. ↑  Baba Ahmed (12. aprill 2013). "Suicide bombing in north Mali kills 3 Chad troops - Yahoo! News". News.yahoo.com. Originaali arhiivikoopia seisuga 7. september 2020. Vaadatud 19. aprill 2013.
8. ↑  "Mali: un nouvel attentat-suicide tue des soldats tchadiens à Kidal - Mali - RFI" (prantsuse). Rfi.fr. Vaadatud 19. aprill 2013.
9. ↑  "Le MIA se plaint aux Français de mesures prises par les forces tchadiennes à Kidal" (prantsuse). Nord-mali.com. 14. aprill 2013. Originaali arhiivikoopia seisuga 30. juuni 2013. Vaadatud 19. aprill 2013.
10. ↑  "Guerre au Mali : dĂŠcĂ¨s d'un quatriĂ¨me soldat tchadien aprĂ¨s l'attentat de Kidal" (prantsuse). Jeuneafrique.com. Vaadatud 19. aprill 2013.
11. ↑  "Archived copy". Originaali arhiivikoopia seisuga 12. veebruar 2014. Vaadatud 14. aprill 2013.`{{cite web}}`: CS1 hooldus: arhiivikoopia kasutusel pealkirjana (link)
12. ↑
13. ↑  "Malian military helicopter crash kills 5 as army prepares to lead war against jihadists (The Washington Post)". Originaali arhiivikoopia seisuga 13. aprill 2013. Vaadatud 28. juuli 2020.
14. ↑  David Lewis. "Chad says troops unsuited to guerrilla war, quitting Mali". Originaali arhiivikoopia seisuga 24. september 2015. Vaadatud 28. juuli 2020.